6 ઓક્ટોબરના રોજ જ જીએસટી પરિષદની 22મી બેઠક મળી હતી. અરુણ જેટલીની આગેવાનીમાં મળેલ આ બેઠકમાં પણ કાઉન્સિલ દ્વારા 27 કેટેગરીમાં આવતી વસ્તુઓ સસ્તી કરવામાં આવી હતી. કારની ખરીદી, ઘરનું નિર્માણ પણ સસ્તુ કરવામાં આવ્યું હતું અને સાથે જ વિવિધ જોબ વર્ક પરથી વસ્તુ અને સેવા કર(જીએસટી) ખસેડી લેવામાં આવ્યો હતો. આ સિવાય જીએસટીને કારણે મંદ પડેલ વેપારને ફરી જીવંત કરવા માટે વાર્ષિક 1.5 કરોડનું ટર્નઓવર ધરાવતા વેપારીઓને માસિકની જગ્યાએ ત્રણ માસે રિટર્ન ફાઇલ કરવાની સુવિધા આપવામાં આવી હતી. કંપોઝિશન યોજના અપાવનારી કંપનીઓ માટે પણ વેપારની સીમા 75 લાખથી વધારીને એક કરોડ કરી હતી.